stanford-oval/wikipedia huggingface dataset:
הקליניקה לרגולציה סביבתית
צוות אקדמי אחראי

פרופ. אורן פרז: מרצה אחראי
מרצה בכיר בפקולטה למשפטים באוניברסיטת בר-אילן. בעל תואר דוקטור למשפטים מטעם בית הספר לכלכלה של לונדון.
ראש הקליניקה הסביבתית של הפקולטה למשפטים שהוקמה על ידו בשנת 2001. חבר בוועדה הציבורית לעניין מדד מעלה (ובתת הוועדה לענייני איכות הסביבה).
עו"ד יותם שלמה: מנהל הקליניקה.
בעל תואר ראשון במשפטים מהאוניברסיטה העברית ותואר שני מאוניברסיטת מלבורן שהתמקד במשפט בינלאומי ופיתוח בר-קיימא.
פרויקטים בולטים בקליניקה לרגולציה סביבתית > אוניברסיטה ירוקה

ניתוח משמעות המונח אוניברסיטה ירוקה וקידומו באוניברסיטת בר-אילן. מתן דגשים על כך שאנו חלוצים בארץ בתחום זה, קיום פגישה עם אנשים באוניברסיטה ליצירת שולחן עגול עם בכיריה ומחקר משווה לגבי אוניברסיטאות בעולם. הפרויקט רואה במשימה זו קביעת קריטריונים שעשויים לשמש מודל עתידי ליתר המוסדות האקדמיים בארץ.
פרויקטים בולטים בקליניקה לרגולציה סביבתית > השדולה הסביבתית בכנסת

בשדולה הסביבתית בכנסת עוסקים צוותים של סטודנטים מהקליניקה הסביבתית בפניות ציבור בתיבת הדואר האלקטרוני של השדולה. פניות אלה מטופלות מול הגורמים המתאימים ותוך הדגשת הפן המשפטי הנוגע לעניין. כמו כן פועל הפרויקט בהפניית שאילתות ובקידום הצעות חוק בנושאים סביבתיים, המוגשות לאחר מכן להצבעה בכנסת.
פרויקטים בולטים בקליניקה לרגולציה סביבתית > חוק החברות הממשלתיות (חובת דיווח חברתי-סביבתי)

הצעת החוק שהוגשה על ידי הקליניקה הסביבתית, באמצעות חברי הכנסת דב חנין וניצן הורוביץ נועדה לעודד חברות ממשלתיות (המהוות חלק נכבד בכלכלה הישראלית), לגלות אחריות חברתית-סביבתית ולפעול לקידום נושאים אלה. אחריות חברתית-סביבתית משמעותה שאותן חברות ממשלתיות יבחנו את פעילותן במבט רחב הסוקר את מכלול ההשפעות של פעילותן. הצעת החוק מציעה לתקן את חוק החברות הממשלתיות בדרך שתחייב את החברות הממשלתיות להגיש יחד עם הדיווח הפיננסי השנתי גם דיווח חברתי-סביבתי ובו פירוט הפעולות בהם נקטה החברה בתחומים אלו. בדרך זו יוותר בידי החברות הממשלתיות חופש הבחירה באילו דרכי פעולה לנקוט בהקשר הרחב של אחריות חברתית-סביבתית, אך הן יחויבו לפעול בדרך של שקיפות ציבורית ודיווח מסודר על פעילותן.
פרויקטים בולטים בקליניקה לרגולציה סביבתית > חינוך סביבתי ואתר הקליניקה

במסגרת פרויקט החינוך הסביבתי, הסטודנטים מעבירים שיעורים בנושאי סביבה ומשפט בבתי ספר יסודיים. בנוסף, הסטודנטים מעדכנים ומשפרים את אתר האינטרנט של הקליניקה.
פרויקטים בולטים בקליניקה לרגולציה סביבתית > בג"ץ תקנות הרעש

הגשת בג"ץ בגין אי התקנת תקנות באולמות בדיסקוטקים: במסגרתו התבצעה הוצאת בקשה לוועדה בין משרדית במשרד הפנים, להוספת פעילות "הרקדות פומביות" כפריט נוסף בצו רישוי עסקים (תחת עינוג ציבורי- פריט 7.7) לאור התכלית המשותפת לפעילות זו ולעסקים אשר חוסים תחת הצו (כגון תהלוכות, מצעדים וכו'). כמו כן נבחנים פעולות באפיקים משפטיים נוספים.
פרויקטים בולטים בקליניקה לרגולציה סביבתית > פרויקט תחנות הדלק

הגשת עתירה מנהלית במסגרת חוק חופש המידע, בנוגע לחומרים מזהמים הנפלטים מתחנות דלק. המידע המבוקש נופל בגדרי ס 6א לחוק חופש המידע, "מידע על חומרים שנפלטו, שנשפכו, שסולקו, או שהושלכו לסביבה." עד ליום הגשת העתירה לא התקבל המידע המבוקש.
הערות שוליים

↑  SSRN Author Page for Perez, Oren
↑  מעלה - עסקים מנהיגים אחריות חברתית
↑  שדולות בכנסת
↑  http://envclinic.biu.ac.il/node/768
↑  http://envclinic.biu.ac.il/files/envclinic/publications/tyrh_-_ll_nspkhym_vttshyr_0.pdf
סטודנטים מהקליניקה הסביבתית במהלך שיעור בנושא משבר המים בבית הספר הדר בנס-ציונה
הקהילה השומרונית ביוון

הקהילה השומרונית ביוון התקיימה לפחות מ-250 לפנה"ס, כאשר ראשיתה של התפוצה של השומרונים מחוץ לארץ ישראל אינו ברור.
עדויות לקיומה נשתמרו בבית הכנסת השומרוני בשם: "בית אגתוקלס וליסימאקוס" בדלוס שממנו נשתמרו שתי כתובות שפורסמו ב-1984, הכתובת המתוארכת לשנת 250 לפנה"ס מדברת על "הישראלים אשר בדלוס שמקצים את מנחותיהם הראשונות עבור המקדש בהר גריזים"; ואילו הכתובת המתוארכת למאה הראשונה לפנה"ס מנציחה שני אישים שהיו ידידי הקהילה (וייתכן שעמדו מאחורי הקמת בית הכנסת השומרוני שלהם): סאראפיון מקנוסוס שבכרתים ומניפוס מהרקליה. בבית הכנסת הזה נתגלה כיסא עשוי שיש שכונה "כיסא משה".
לפי מסורות עממיות עד למאה ה-20 בסלוניקי שהיו מוכרות לארכאולוג היווני, סטראטיס פלקידיס, שהלך לעולמו ב-1954 אחד ממגדלי השמירה העתיקים על חומת העיר נקרא "מגדל שומרון" מה שמתקשר לקיומה של קהילה שומרונית בעיר. בקרבת הכנסייה המיוחסת לצורפי הנחושת בסלוניקי נתגלתה כתובת בת 20 שורות מהמאות הרביעית או החמישית לספירה שהגיעה לשם ממקום אחר; 13 השורות הראשונות הן ביוונית ובהן ברכת כהנים בנוסחה השומרוני עם סטיות מן הנוסח השומרוני המוכר לנו, מה שמעיד על קיומו של תרגום עצמאי ליוונית של התורה השומרונית, בתוך כך טקסט יווני המוקדש כהנצחה לסופיסט הנודע "סיריקיוס משכם" וארבע השורות האחרונות הן בעברית שומרונית.
הערות שוליים

↑  Jozsef Zsengeller, THE SAMARITAN DIASPORA IN ANTIQUITY, Acta Antiqua Academiae Scientiarum Hungaricae 56, 2016-06-01, עמ' 157–176
↑  Delos - jewish heritage, history, synagogues, museums, areas and sites to visit, JGuide Europe (באנגלית)
1 2  Van Der Horst, Pieter W, The Ancient Samaritans and Greek Culture, Religions 10, 2019-04, עמ' 290 doi: 10.3390/rel10040290
↑  A. T. Kraabel, New Evidence of the Samaritan Diaspora Has Been Found on Delos, The Biblical Archaeologist 47, 1984-03, עמ' 44–46 doi: 10.2307/3209877
↑  Ancient Synagogue Inscription from Delos, Greece #1: 250 BC (Samaritan Synagogue), www.bible.ca
1 2  י' שיבי, J. Schiby, A Samaritan Synagogue in Salonica / קהילה שומרונית בסלוניקי, Zion / ציון מב, 1977, עמ' 103–109
↑  ARCHAEOLOGICAL MUSEUM OF THESSALONIKI, [https://www.amth.gr/sites/amth.gr/files/attachments/publications/amth_evraioi_eng_low.pdf#page=42 The Jews of Thessaloniki
Indelible marks in space], Exhibition Catalogue
17/9/2011 - 30/9/2012, עמ' 42
הנרי פוטינגר

סר הנרי פוטינגר (באנגלית: Sir Henry Pottinger; בסינית: 砵甸乍; ‏ 3 באוקטובר 1789 – 18 במרץ 1856) היה המושל הראשון של הונג קונג. פוטינגר היה חבר במסדר הבירית ובמועצה המלכותית של הממלכה המאוחדת.
קורות חיים

פוטינגר נולד במחוז דאון שבממלכת אירלנד בשנת 1789, והיה בנו החמישי של אלדרד קורוון פוטינגר (Eldred Curwen Pottinger) ורעייתו אן (לבני הזוג היו שמונה בנים ושלוש בנות). פוטינגר התחנך באקדמיית בלפסט.
בשנת 1804 הצטרף פוטינגר לצבא ושירת בהודו, כשהוא חוקר וממפה את אזור האינדוס ומזרח פרס. פוטינגר ביצע חקירות אלה כשהוא מחופש לסוחר מוסלמי.
בשנת 1806 הצטרף לחברת הודו המזרחית הבריטית ובשנת 1809 לחם בקרבות במהראטה במהלכן הועלה בדרגה מדרגת לוטננט לדרגת קולונל.
בשנת 1820 מונה למנהלן של סינד ולאחר מכן למנהלן של הידרבד.
באותה שנה נשא לאישה את סוזנה מריה קוק, ובשנת 1831 נולד בנם - ויליאם פרדריק פוטינגר. בנם השני, הנרי, נולד ב-10 ביוני 1834.
בשנת 1839 שב לאנגליה וקיבל תואר ברונט.
ב-1841 נשלח פוטינגר להונג קונג במטרה לבדוק האם האי מתאים להוות מושבה. הנחיותיו היו לבדוק את האי (מבחינת אפשרויות ההגנה עליו, והיותו נמל טבעי הנותן מחסה לספינות מפני פגעי הטבע ובעת מלחמה) ואם אינו מתאים למצוא אי אחר מתאים יותר באזור קנטון.
בעקבות ניצחונו על ישאן בהומן, פוטינגר נשא ונתן עם סין על תנאי חוזה ננקינג אשר נחתם בעיר נאנג'ינג ב-29 באוגוסט 1842. בין סעיפי החוזה נקבע כי בריטניה תקבל לידיה את הונג קונג כבסיס טריטוריאלי לצמיתות, וסין תשלם פיצויים של 21 מיליון דולר ולסחורותיה המיוצאות יקבעו מחירים מקסימליים.
בין השנים 1841 - 1843 כיהן פוטינגר כמנהלן (administrator) השני של הונג קונג ובשנת 1843 מונה להמושל הראשון של המושבה.
ב-26 ביוני 1843 מונה למפקד העליון של כוחות הצבא הבריטי בהונג קונג.
בתקופת כהונתו הקים פוטינגר את המערכת הממשלתית של הונג קונג - אשר כללה את המועצה המחוקקת של הונג קונג והמועצה המבצעת של הונג קונג. מועצות אלה התכנסו לעיתים רחוקות ולפוטינגר היה שיקול דעת רחב בהפעלת סמכויותיו.
פוטינגר סיים את כהונתו ב-7 במאי 1844.
לאחר שובו לאנגליה התקבל כחבר במועצה המלכותית, בספטמבר 1846 מונה למושל מושבת הכף, תפקיד בו כיהן במשך שנה. בספטמבר 1847 שב להודו וכיהן כמושל מדרס עד שנת 1854.
לאחר סיום כהונה זו פרש למלטה, שבה נפטר בשנת 1856.
על שמו נקראים רחוב פוטינגר באזור סנטרל שבהונג קונג, פסגת פוטינגר באי הונג קונג, וכן רחוב בבלפסט שבצפון אירלנד, הר פוטינגר מזרחית לבלפסט ואזור בחירה פרלמנטרי בעיר בלפסט.
המכון למצוות התלויות בארץ

המכון למצוות התלויות בארץ הוא מכון מחקר תורני המתמחה במצוות התלויות בארץ, שהוקם בשנת ה'תשנ"ד על ידי הרב שניאור זלמן רווח ועמד בעבר בנשיאות הרב עובדיה יוסף, ובפיקוח הרב שלמה משה עמאר. המכון עוסק במחקר תאורטי ויישומי במצוות התלויות בארץ ובהלכות תולעים, וכן בפרסום ספרות בנושאים אלה, ובה ידע מקצועי והלכתי רב בממשקים בין הלכה לבוטניקה ואנטומולוגיה. המכון מעניק גם פיקוח כשרות למפעלים ומיזמים שונים בתחומי עיסוקו. בעבר שכן המכון בבית עוזיאל, וכיום הוא שוכן באלעד.
מפעולות המכון

למכון קרן מעשרות לשירות הציבור הרחב. הקרן מטפלת בהפרשת תרומות ומעשרות ומאפשרת לחברים בה לקיים את מצוות ההפרשה. בקרן מנויים מספר אלפי בתי אב, המסתייעים בנושא חילול מטבע בעת הפרשת תרומות ומעשרות ובחילול קדושת מעשר שני ונטע רבעי, נתינת מעשר עני באמצעות חוזי הלוואה והסכמים עם העניים. ונתינת מעשר ראשון ללוי באמצעות חוזי הלוואה והסכמים עם הלוי.
פעולות נוספות של המכון:
פיקוח על שמירת איסור ערלה במשתלות.
מציאת כנות מותרות להרכבה באגס ועצים נוספים מבלי לעבור על איסור כלאים.
מחקר ארוך טווח לסיווג בוטני-הלכתי, לעצים סוב-טרופיים.
מחקר לאופן גידול פטריות מאכל ללא חרקים.
מחקר לאופן דגים ללא טפילים – בברכות הגידול בארץ ובחוץ לארץ.
מחקר על דג הורדון באיסלנד, על שיווקו ללא טפילים.
עלי גפן מטורקיה ללא חרקים.
אצות ים ללא חרקים.
קמח מלא ללא חרקים - וללא צורך בניפוי.
כולל אברכים והוצאה לאור

המכון מפעיל כולל ללימוד בעיון של דיני המצוות התלויות בארץ, הכולל ממוקם באלעד. כמו כן, המכון מוציא לאור ספרים בנושאים אלה, וכן פרסומים שימושיים בשפה פשוטה ומעשית לציבור הרחב, כגון לוח לפירות ערלה, לוח זמנים לשמיטה, מדריך שמיטה לצרכן, מדריך שמיטה לחקלאי, חוברות הדרכה להפרשת תרומות ומעשרות.
כולל אברכים והוצאה לאור > מבין הספרים בהוצאת המכון

כתב העת תנובות שדה, היוצא לאור מדי חודשיים מאז תמוז תשנ"ה, ובו מאמרים ומחקרים מאת רבני המכון ואחרים
אדרת אליהו - ביאורי סוגיות לאסוקי שמעתתא אליבא דהלכתא במסכת ברכות
משפטי שמואל - ביאורים והגהות על משניות סדר זרעים
שש משזר - שאלות, תשובות ומאמרים על אורח חיים, יורה דעה
תולעת שני דיני חרקים במזון - בחי ובצומח
חובת הארץ - דיני מצוות הארץ, וההלכות הנוהגות בהתיישבות
חלקת השדה - שו"ת בנושאי מצוות התלויות בארץ
יבולי שביעית - מדריך שמיטה לצרכן
תורת ערלה - חידושים וביאורים, חקרי הלכות ובירורי דינים בהלכות ערלה
ואט, מלך סאסקס

| --- | --- |
 לידה:  המאה ה־7 
 
ואט (באנגלית: Watt) היה מלך ממלכת סאסקס בשלהי המאה השביעית ובראשית המאה השמינית. ככל הנראה ואט מלך לצד נות'הלם וכן לצד ברייני וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה.
מלכותו

פרטים מועטים ידועים אודות מלכותו של ואט, והוא מוזכר בשני צווים מלכותיים. ואט חתום כעד על צו מלכותי שהוציא נות'הלם בשנת 692. בצו זה נושא ואט את התואר "המלך ואט" (Wattus rex). צו נוסף עליו חתום ואד כעד הוא צו משנת 705 לערך (המועד המדויק של הוצאת הצו אינו ידוע). בצו מאוחר זה, אשר הוצא על ידי ברייני, הוא נושא את אותו התואר. על צו מאוחר זה חתום גם נות'להם, המכונה בצו "המלך נונה" (Nunna rex).
צו שלישי עליו הוא חתום (בתעתיק Uuattus rex - "אוואטוס המלך") מתוארך לשנת 775, וכיום סבורים כי צו זה מזויף, או כי מדובר בטעות והצו הוצא למעשה בין השנים 705–717.
הערות שוליים

↑  צו משנת 692
↑  צו משנת 705 לערך
↑  צו משנת 775, ייתכן שמדובר בשנת 705
המכון למצב מוצק (הטכניון)

| --- | --- |
אין תמונה חופשית
 מכון מחקר
 תקופת הפעילות:  1974–הווה (כ־50 שנה) 
 מיקום
 מדינה:  ישראל ישראל
 קואורדינטות:  32°46′34″N 35°01′33″E﻿ / ﻿32.776067557485°N 35.025895196707°E﻿ / 32.776067557485; 35.025895196707
  (למפת חיפה מוגדלת) המכון למצב מוצק(למפת חיפה רגילה) המכון למצב מוצק(למפת הגליל המערבי רגילה) המכון למצב מוצק(למפת הגליל המערבי מוגדלת) המכון למצב מוצק
 
המכון למצב מוצק הוא יחידת מחקר בין תחומית בטכניון העוסקת במחקר מוצקים. במכון חברי סגל מהפקולטות לפיזיקה להנדסת חשמל, לכימיה ולהנדסת חומרים.
פעילות המחקר במכון

פעילות המחקר במכון נחלקת למחקרים שהם בסיסיים בעיקרם, למחקרי גישוש יישומיים ולמחקרים הסובבים סביב יישום חומרים מוליכים למחצה וייצור אבטיפוס של התקנים אלקטרוניים ואלקטרואופטיים. מעבדות השירות תומכות במחקר על ידי מתן שירותים לחוקרי הטכניון ולמשתמשי חוץ, תוך ניצול הציוד הייחודי הקיים במכון: מעבדת פני שטח, מעבדת השתלת יונים ומעבדת קרני רנטגן.
פעילות המחקר במכון > מחקר בסיסי

חקירת רקומבינציה של אקסיטונים ופלאסמת אלקטרונים-חורים במוליכים למחצה מסוג III-V ו-II-VI
חקר תכונות של נקודות קוונטיות, בורות קוונטיים וסריגים הבנויים משכבות עוקבות של GaAs/AlGaAs/InGaAs ומערכות המבוססות על מצעים של InP ושכבות של InAlAs, InAs או InGaAsP בשיטות של ספקטרוסקופיה אופטית, פוטומוליכות ומדידות תובלה חשמלית; הספקטרוסופיה האופטית כוללת את תחומי הפיקו והפמטושנייה, חקר הדינמיקה של נושאי מטען מעוררים ואקסיטונים, ספקטרוסקופיה בתחום התת-אדום הבינוני של מעברים בין פסים ובין תת-פסים, פיזור ראמאן, ספקטרוסקופיית ODMR וספקטרוסקופיה בשדה מגנטי.
בעיות של סוליטונים בחומרים רפרקטוריים
תובלה ורקומבינציה במוליכים למחצה אמורפיים
פיזור ראמאן רזונטיבי בפולימרים מוליכים, במוליכים למחצה ומבנים קוונטיים ממוליכים למחצה
חקר מצבים מעוררים אופטית וחקר התקנים אופטו-אלקטרוניים בפולימרים מוליכים
מחקר תכונות שריג של מוליכים יוניים וגבישים מעורבים וחקירת מעבר סדר אי-סדר במוליכים למחצה בעזרת פיזור ראמאן
חקירת פגמים בגבישים בעקבות השתלת יונים והרפייתם
חקירת תכונות חשמליות ואופטיות של פולימרים מוליכים
שימוש בספקטרומטרית מסה של יונים משניים (SIMS), ספקטרוסקופיית אלקטרוני אוז'ה ו-XPS לחקר כימוסורפצייה וקטליזה הטרוגנית
יצירה, בדיקה ומחקר של שכבות יהלום דקות
פעילות המחקר במכון > מחקר יישומי

שימוש בהשתלת יונים והרפיית נזקי הקרינה ליצירת מבנים חדשים מוליכים למחצה
השתלת יונים ביהלומים וחקירת השינויים בתכונותיהם האופטיות והחשמליות
הכנת שכבות דקות דמויות יהלום על ידי שיקוע פחמן מאלומות יונים; הכנת שכבות יהלום על ידי פירוק מולקולות הידרוקרבונריות על ידי פילמנט חם לצורכי ציפוי
הכנת שכבות דקות של מוליכים למחצה בשיטות גידול אפיטקסיאלי מהפאזה הגזית, אפיון תכונותיהם, בניית לייזרים והתקנים אופטו אלקטרוניים אחרים המתבססים עליהם
פיתוח ובניית אבטיפוסים של התקנים אלקטרואופטיים המתבססים על Si ובעיקר על גבישים מרוכבים מהקבוצות III-V ו-II-VI. חקר גלאים לתת-אדום המבוססים על מעברים בין תת-פסים בבורות ונקודות קוונטיות במוליכים למחצה וכאלה המבוססים על HgCdTe.
וולז'סקי

וולז'סקי (ברוסית: Волжский) היא העיר השנייה בגודלה במחוז וולגוגרד ואחת הערים הגדולות באזור הוולגה (אנ') ברוסיה.
וולז'סקי יחד עם וולגוגרד, מהווה את הליבה של מטרופולין וולגוגרד (רו'), המונה 1.4-1.3 מיליון תושבים.
וולז'סקי הוקמה בשנת 1951 כיישוב במהלך בניית תחנת הכוח ההידרואלקטרית וולז'סקאיה (באותה תקופה - סטלינגרדסקאיה). מאז 1954 - העיר נקראת וולז'סקי.
וולז'סקי ממוקמת על הגדה השמאלית של נהר אחטובה (אנ')‏ 20 קילומטרים צפונית-מזרחית למרכז וולגוגרד. לאורך הסכר של תחנת הכוח ההידרואלקטרית וולגה, העיר גובלת ברובע טרקטורוזבודסקי של וולגוגרד.
תחנת הכוח ההידרואלקטרית וולז'סקאיה (אנ') היא תחנת הכוח ההידרואלקטרית הגדולה באירופה, בשנים 1960–1963 הייתה תחנת הכוח ההידרואלקטרית הגדולה בעולם.
הנרי סליק

| --- | --- |

הנרי סליק, 2009
 לידה:  30 בנובמבר 1952 (בן 71) גלן רידג', ארצות הברית 
 מדינה:  ארצות הברית 
 תקופת הפעילות:  מ-1977 
 מקום לימודים:  בית הספר לאמנות קליפורניה  Rumson-Fair Haven Regional High School 
 צאצאים:  Harry Selick, George Selick 
 פרסים והוקרה:  פרס וינזור מקיי (2019) 
 פרופיל ב-IMDb
 
הנרי סליק (Henry Selick; נולד ב-30 בנובמבר 1950) הוא במאי קולנוע בשיטת הסטופ מושן, תסריטאי ומפיק. בין סרטיו המוכרים: "הסיוט שלפני חג המולד", "ג'יימס והאפרסק הענק" ו"קורליין ודלת הקסמים".
אודות

נולד בגלן רידג' שבניו ג'רזי וגדל בקרבת רומסון. הוא החל להתעניין באנימציה לאחר שראה את הסרט "הרפתקאות הנסיך אחמד" של הבמאית לוטה רייניגר והסרט "המסע השביעי של סינבאד" של ריי האריהאוסן. הוא למד מדע באוניברסיטת ראטגרס ואמנות באוניברסיטת סירקיוז ובקולג' סנטרל-סיינט לאמנות ועיצוב בלונדון. לאחר מכן למד במכון קליפורניה לאמנות (CalArts), שם ביים את שני סרטי הסטודנטים שלו Phases ו-Tube Tales.
לאחר שסיים את לימודיו החל לעבוד באולפני וולט דיסני, שם עבד בין השאר על הסרטים חברי הדרקון אליוט והשועל והכלבלב. לאחר מכן החל לעבוד כפרילנסר וביים פרסומות וסרט קצר.
סרטו הארוך הראשון, הסיוט שלפני חג המולד, שהופק על ידי טים ברטון (אותו הכיר בעבודתו בדיסני), זכה להצלחה בקרב המבקרים. אחריו ביים את הסרט ג'יימס והאפרסק הענק. בשנת 2009 יצא לאקרנים סרטו קורליין ודלת הקסמים, המבוסס על ספר של ניל גיימן.
פילמוגרפיה

כבמאי:
Phases
Tube Tales
Seepage ‏(1981)
Slow Bob in the Lower Dimensions‏ (1991)
הסיוט שלפני חג המולד (1993)
ג'יימס והאפרסק הענק (1996)
Monkeybone‏ (2001)
Moongirl‏ (2006)
קורליין ודלת הקסמים (2009)
Just Macbeth‏ (2011)
Bunnicula‏ (2011)
ונדל וויילד (2022) - גם תסריטאי ומפיק
הר ולר (ארץ אנדרבי)

ערך זה עוסק בהר בארץ אנדרבי שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,080 מ' 
 מיקום:  אזור הברית האנטארקטית,
 קואורדינטות:  67°17′00″S 50°40′00″E﻿ / ﻿67.2833°S 50.6667°E﻿ / -67.2833; 50.6667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ולר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ולר
 
הר ולר (באנגלית: Mount Weller) הוא הר בארץ אנדרבי, שבאנטארקטיקה.
ההר ממוקם מערבית לקרחון אוסטר; 3.7 קילומטרים ממזרח לפסגת רפרנס.
גובהו של ההר 1,080 מטרים מעל פני הים.
היסטוריה > גילוי ומיפוי ההר

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.
היסטוריה > מקור השם

שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של ג'י. אי. ולר (G.E. Weller), שהיה מטאורולוג בתחנת מוסון בשנת 1961.
לקריאה נוספת

• Ian Mackenzie, , P 842
הערות שוליים

1 2 3 4 5 6 7 8  מידע גאוגרפי והיסטורי
הר בנארה

| --- | --- |
אין תמונה חופשית
 מידע כללי
 גובה:  660 מטר
 מדינה:  צרפת 
 מיקום:  מיוט
 קואורדינטות:  12°52′48″S 45°9′45″E﻿ / ﻿12.88000°S 45.16250°E﻿ / -12.88000; 45.16250
  (למפת מיוט מוגדלת) מאמודזו דזאודזי באנדרלה מתסמבורו מצר מוזמביקהר בנארה(למפת מיוט רגילה) מאמודזו דזאודזי באנדרלה מתסמבורו מצר מוזמביקהר בנארה
 
הר בנארה (בצרפתית: Mont Bénara; בקומורית: Mlima Bénara) הוא הנקודה הגבוהה ביותר במיוט, ובכל מחוזות צרפת שמעבר לים, והוא מתנשא לגובה של 660 מטר מעל לגובה פני הים. 
ההר ממוקם בשמורת היערות של הרי בנארה שבדרום האי גרנד טר, ההר מורכב משתי פסגות כשאוכף ביניהם, רום הפסגות הן 660 מטר ו-620 מטר.
הקללה (סרט, 2022)

| --- | --- |

כרזת הסרט בסינית
 בימוי:  קווין קו 
 הופק בידי:  פוש יאנג קווין קו צ'ן צ'ון-לין
 תסריט:  קווין קו צ'אנג צ'י-ווי
 עריכה:  קווין קו
 שחקנים ראשיים:  טסאי האסואן-יאן הוואנג סין-טינג קאו יינג-האסואן שון לין אר.קיו (וואן צ'ינג-יו)
 מוזיקה:  רוקיד לי
 צילום:  צ'ן קו-צ'ין
 מדינה:  טאיוואן 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  18 במרץ 2022
 משך הקרנה:  111 דק' 
 שפת הסרט:  מנדרינית וטאיוואנית
 סוגה:  סרט אימה Found Footage
 הכנסות:  5.7 מיליון דולר
 דף הסרט ב־IMDb
 
הקללה (בסינית: 咒, בפין-יין: Zhou, באנגלית: Incantation) הוא סרט אימה טאיוואני משנת 2022 שצולם בסגנון פאונד פוטג' בבימויו של ידי קווין קו, שגם כתב את התסריט יחד עם צ'אנג צ'ה-ווי. הסרט יצא לבתי הקולנוע בטאיוואן ב-18 במרץ 2022, הפך לשובר קופות, והופץ לצפייה בין-לאומית בשירות הזרמת המדיה "נטפליקס" ב-8 ביולי 2022.
שחקנים

צאי האסואן-יאן - לי רונאן, הדמות הראשית בסרט ואמה של דודו.
הוואנג סין-טינג - דודו, בתה הקטנה של רונאן הסובלת מהקללה.
קאו יינג-האסואן - מינג, מנהל בית האומנה בו חיה דודו המנסה לסייע לרונאן.
שון לין - דום, בן זוגה של רונאן ואביה של דודו.
אר. קיו (וואן צ'ינג-יו) - יואן, בן דודו של דום.
הפקה > רקע

עלילת הסרט הושפעה מאירוע חדשותי בעיר גאושינג בטאיוואן משנת 2005 לפיו בני משפחה בת שש נפשות טענו שהם רדופים על ידי ישויות שקשורות לדת הסינית העממית ובני המשפחה האשימו אחד את השני ברדיפה של שדים. בני המשפחה שרפו אחד את השני בעזרת קטורת, הכו אחד את השני בעזרת לוחות ועליהן כתבי קודש וכיסו עצמם בשתן וצואה במטרה לגרש את השדים. בסופו של דבר, בני המשפחה תקפו למוות את הבת הקטנה במשפחה. חמשת בני המשפחה הנותרים נעצרו על ידי המשטרה והואשמו בהזנחת קטין חסר ישע וגרימה למותו. האירוע נחשב כאירוע בקטגוריית "היסטריה המונית".
הפקה > עיצוב

במאי הסרט קווין קו הסביר שהיישות אמא-בודהה, התפילה והסימן המיסטי הם כולם מומצאים לחלוטין. רוב תקציב הסרט נוצל על עיצוב והפקת האביזרים ועל יצירת הפסל הגדול במקדשה של אמא-בודהה.
האלמנטים הרבים הקשורים לדת המוצגת בסרט שואבים השראה מהבודהיזם הטיבטי וההינדואיזם. צורתה הפיזית של אמא-בודהה ומספר זרועותיה הושפעו מאלים בהינדואיזם כגון "קאלי" ו-"מאהאקלי". שמה הסיני של אמא-בודהה הוא התרגום הסיני הישיר לשמה של האלה "מאהאקלי". הנשים המופיעות כמתפללות בסרט הושפעו מנשים המתפללות לאלה "קומארי" מהמסורת הנאפלית. פסלי הילדים שמפוזרים ברחבי הסרט מושפעים מהאלה "האריטי" מהדת הבודהיסטית.
עליה לאקרנים

הסרט "הקללה" הופץ ברשת NAFF שבטאיוואן במהלך פסטיבל סרטים בדרום קוריאה בשנת 2019 והתקבל בהתלהבות. הסרט עלה לאקרנים בטאיוואן ב-18 במרץ 2022 ולאחר מכן הוצג בפסטיבל סרטי "המזרח הרחוק" באיטליה. ביוני 2022, רשת הזרמת המדיה "נטפליקס" הפיצה את הסרט לקהל הבין-לאומי.
הכנסות

נכון ליוני 2022, הסרט הכניס כ-170 מיליון דולר טאיוואני (5,700,000 דולר אמריקני), מה שהפך אותו לסרט הכי רווחי שהופץ בטאיוואן והפך לסרט המכניס בכל הזמנים במדינה.
ביקורות

באתר Rotten Tomatoes, הסרט קיבל 63% דעות חיוביות על סמך 8 ביקורות, עם דירוג ממוצע של 5.75/10.
הערות שוליים

↑  一家六口起乩 互餵大便 - 社會 - 自由時報電子報, web.archive.org, ‏2022-04-01
↑  Storm.mg, 一通電話讓全家拿香互焚、餵屎，最後喝符水暴斃！一窺台灣影史最恐怖電影，背後駭人聽聞的真實慘案-風傳媒, www.storm.mg, ‏2022-08-09 (ב־Chinese (Taiwan))
↑  Criminal Code of the Republic of China, law.moj.gov.tw, ‏18 בפברואר, 2022
↑  派脆克, 《咒》台灣最恐怖電影Netflix7月全球上線！劇情角色介紹，滿身經文求保庇、誤闖邪教禁地嚇到腿軟，沈浸式體驗詛咒！, Marie Claire 美麗佳人, ‏2022-07-12 (בסינית מסורתית)
↑  GirlStyle 台灣女生日常, 大黑佛母真的存在嗎？台灣年度最強恐怖片《咒》7大解析，被嚇到想收驚就看這篇～, GirlStyle 台灣女生日常 (ב־Chinese (Taiwan))
↑  熊仁謙, 從藏傳佛法釐清電影《咒》的細節：密宗真的有大黑佛母嗎？黑母結的是什麼手印？, The News Lens 關鍵評論網, ‏2022-07-16 (ב־Chinese (Taiwan))
↑  Michael Rosser2022-06-06T11:55:00+01:00, Korea’s Bifan reveals genre project line up for NAFF 2022, Screen (באנגלית)
↑  Incantation Trailer: Netflix Acquires "Most Terrifying Film Ever Made", Horror (באנגלית)
↑  Karen Chu, Karen Chu, Netflix Takes Global Rights to Taiwanese Horror Blockbuster ‘Incantation’ (Exclusive), The Hollywood Reporter, ‏2022-06-08 (באנגלית אמריקאית)
↑  Incantation (באנגלית), נבדק ב-2022-09-27
המחלה ההולנדית

המחלה ההולנדית היא מונח כלכלי המתאר קשר בין גילוי וניצול של אוצרות טבע במדינה מסוימת בהיקף משמעותי לכלכלתה, לבין ירידה בייצור וביצוא של ענפי תעשייה מסוימים על רקע הגידול החד בהכנסות ממטבע חוץ והתחזקות המטבע המקומי, המביאים לירידה בכושר התחרות של אותם ענפים.
המונח נטבע לראשונה ב-1977 על ידי "האקונומיסט", אשר תיאר את הירידה במגזר הייצור בהולנד לאחר גילוי שדה הגז הענק חרונינגן (אנ') במדינה בשנת 1959. על פי התאוריה, ההכנסות מגז טבעי שהחלו לזרום לקופת המדינה בשנות השישים של המאה העשרים הביאו תוך שנים ספורות להתחזקות הגילדן ההולנדי, לירידה בכושר התחרות של התעשייה המקומית, לירידה ביצוא ולגידול באבטלה.
אף על פי שהמונח כפשוטו מתייחס לגילוי משאבי טבע, הרי שתופעות דומות של ייסוף המטבע המקומי ופגיעה בענפי תעשייה עשויות להתרחש גם על רקע שונה, למשל על רקע זרימת הון משמעותית למדינה מסוימת, ללא קשר לגילוי משאבי טבע, או במקרים בהם מחירו של משאב טבע דומיננטי בכלכלת אותה מדינה מתייקר מאוד. זרימת הון משמעותית הנגרמת עקב שיפור בייצוא מוצרים מתוחכמים איננה חלק מהתופעה.
המודל הכלכלי

המודל הכלכלי הקלאסי המתאר את המחלה ההולנדית פותח על ידי הכלכלנים מקס קורדן וג'יי פיטר ניר בשנת 1982. במודל קיים מגזר שאינו סחיר (הכולל שירותים) ושני מגזרים סחירים: המגזר הפורח, והמגזר הסחיר בפיגור (או לא פורח). המגזר הפורח הוא בדרך כלל הפקת משאבים טבעיים כמו נפט, גז טבעי, זהב, נחושת, יהלומים או בוקסיט, או ייצור יבולים, כגון קפה או קקאו. המגזר בפיגור הוא בדרך כלל ייצור או חקלאות. תנופת משאבים משפיעה על כלכלה זו בשתי דרכים:
ב"אפקט תנועת המשאבים", תנופת המשאבים מגדילה את הביקוש לעבודה, מה שגורם לייצור לעבור לעבר המגזר הפורח, הרחק מהמגזר שנמצא בפיגור. מעבר זה בעבודה מהמגזר שבפיגור למגזר הפורח נקרא מעבר ישיר לכלכלה פוסט-תעשייתית. עם זאת, השפעה זו עשויה להיות זניחה, מכיוון שענפי הנפט, הגז וכריית המחצבים נוטים להעסיק מעט אנשים.
"אפקט ההוצאה" מתרחש כתוצאה מההכנסות הנוספות שמביא תנופת המשאבים. דבר זה מגדיל את הביקוש לעבודה במגזר הלא סחיר (שירותים), על חשבון המגזר שבפיגור. מעבר זה מהמגזר בפיגור למגזר שאינו סחיר נקרא מעבר לא ישיר לכלכלה פוסט-תעשייתית. הביקוש המוגבר לסחורות שאינן נסחרות מעלה את מחירם. עם זאת, המחירים בענפי הנפט, הגז וכריית המחצבים נקבעים באופן בינלאומי, ולכן הם לא יכולים להשתנות. דבר המוביל לעליית שער החליפין הריאלי.